Leon Orbeli

Leon Abgarovitš Orbeli, armeeniapäraselt Levon Orbeli, (vene keeles Леон Абгарович Орбели; 7. juuli (vkj 25. juuni) 1882 Tsaghkadzor, Tiflisi kubermang, Venemaa Keisririik  – 9. detsember 1958 Leningrad) oli armeenia päritolu Nõukogude Liidu arstiteadlane (füsioloog). Meditsiiniteenistuse kindralpolkovnik (1944).

1925. aastal sai ta Sõjameditsiini akadeemia füsioloogia kateedri ülemaks (tema eelkäija sellel ametis oli nobelist Ivan Pavlov). Aastatel 1936–1950 oli Orbeli Pavlovi-nimelise NSV Liidu Teaduste Akadeemia Füsioloogia Instituudi direktor, ühtlasi 1943–1950 Kirovi-nimelise Sõjameditsiini Akadeemia president.

Orbeli on evolutsioonilise füsioloogia alusepanijaid. Rajas 1950. aastal Leningradis selleteemalise laboratooriumi, mille baasil 1956. aastal rajati Setšenovi-nimeline NSV Liidu Teaduste Akadeemia Evolutsioonilise Füsioloogia Instituut. Orbeli juhtis instituuti aastatel 1956–1958.

Tunnustus
1935 – valiti NSV Liidu Teaduste Akadeemia akadeemikuks
1943 – valiti Armeenia NSV Teaduste Akadeemia akadeemikuks
1944 – nimetati vastloodud NSV Liidu Meditsiiniteaduste Akadeemia akadeemikuks
1945 – sotsialistliku töö kangelane

Ta on pälvinud neli Lenini ordenit (1944,1945,1945, 1947) ja kaks Punalipu ordenit (1944, 1948).

Isiklikku
Tema vennad olid  orientalist Jossif Orbeli ja allveearheoloog Ruben Orbeli.

Välislingid

Kategooria:Venemaa arstiteadlased
Kategooria:Armeenia teadlased
Kategooria:Nõukogude Liidu kindralid
Kategooria:Sõjaväemeedikud
Kategooria:NSV Liidu Meditsiiniteaduste Akadeemia liikmed
Kategooria:Sotsialistliku töö kangelased
Kategooria:Lenini ordeni kavalerid
Kategooria:Punalipu ordeni kavalerid
Kategooria:Tööpunalipu ordeni kavalerid
Kategooria:Punatähe ordeni kavalerid
Kategooria:Bogoslovskoje kalmistule maetud
Kategooria:Sündinud 1882
Kategooria:Surnud 1958